ETA:n sekakomitean päätös N:o 66/98, tehty 4 päivänä heinäkuuta 1998, ETA-sopimuksen liitteen VI (Sosiaaliturva) muuttamisesta



Virallinen lehti nro L 123 , 13/05/1999 s. 0060 - 0061



ETA:N SEKAKOMITEAN PÄÄTÖS N:o 66/98, tehty 4 päivänä heinäkuuta 1998, ETA-sopimuksen liitteen VI (Sosiaaliturva) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo, että sopimuksen liite VI muutettiin 27 päivänä maaliskuuta 1998 tehdyllä ETA:n sekakomitean päätöksellä N:o 24/98(1), sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun neuvoston asetuksen (ETY) N:o 574/72 muuttamisesta ja saattamisesta ajan tasalle 2 päivänä joulukuuta 1996 annettu neuvoston asetus (ETY) N:o 118/97(2) olisi otettava osaksi sopimusta, ja tietyt neuvoston asetukseen (ETY) N:o 1408/71 ja neuvoston asetukseen (ETY) N:o 574/72 tehdyt mukautukset olisi saatettava ajan tasalle, ON PÄÄTTÄNYT SEURAAVAA: 1 artikla Muutetaan sopimuksen liitteessä VI oleva 1 kohta (neuvoston asetus (ETY) N:o 1408/71) seuraavasti: 1) Korvataan kaikki mukautuksia edeltävät luetelmakohdat, joihin sisältyvät sanat "sellaisena kuin se on ajan tasalle saatettuna seuraavalla:" ja "ja myöhemmin muutettuna seuraavilla:" seuraavasti: "sellaisena kuin se on muutettuna ja ajan tasalle saatettuna seuraavalla: - 397 R 0118: Neuvoston asetus (EY) N:o 118/97, annettu 2 päivänä joulukuuta 1996 (EYVL L 28, 30.1.1997, s. 1)." 2) Poistetaan c ja g mukautus. 3) Poistetaan m mukautuksen kohdan "Q. LIECHTENSTEIN" a kohta ja b, c, d ja e kohdasta tulee a, b, c ja d kohta. 4) Korvataan n mukautuksen kohdan "116. ISLANTI - ITÄVALTA" sanat "Ei sopimusta." sanoilla "Ei mitään.". 5) Korvataan o mukautuksen kohdan "116. ISLANTI - ITÄVALTA" sanat "Ei sopimusta." sanoilla "Sosiaaliturvasta 18 päivänä marraskuuta 1993 tehdyn sopimuksen 4 artikla." 2 artikla Muutetaan sopimuksen liitteessä VI oleva 2 kohta (neuvoston asetus (ETY) N:o 574/72) seuraavasti: 1) Korvataan kaikki mukautuksia edeltävät luetelmakohdat, joihin sisältyvät sanat "sellaisena kuin se on ajan tasalle saatettuna seuraavalla:" ja "myöhemmin muutettuna seuraavilla:" seuraavasti: "sellaisena kuin se on ajan tasalle saatettuna seuraavalla: - 397 R 0118: Neuvoston asetus (EY) N:o 118/97, annettu 2 päivänä joulukuuta 1996 (EYVL L 28, 30.1.1997, s. 1)." 2) Korvataan g mukautuksen kohdan "149. NORJA - ITÄVALTA" sanat "Ei mitään." sanoilla "Etuuksista johtuvien kustannusten takaisinmaksusta sosiaaliturva-alalla 17 päivänä joulukuuta 1996 tehty järjestely.". 3 artikla Neuvoston asetuksen (EY) N:o 118/97 islanniksi ja norjaksi laaditut tekstit, jotka on liitetty tämän päätöksen kyseisiin kielitoisintoihin, ovat todistusvoimaisia. 4 artikla Tämä päätös tulee voimaan 5 päivänä heinäkuuta 1998, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 5 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 4 päivänä heinäkuuta 1998. ETA:n sekakomitean puolesta F. BARBASO Puheenjohtaja (1) EYVL L 310, 19.11.1998, s. 4. (2) EYVL L 28, 30.1.1997, s. 1.